ປະທານາທິບໍດີ ເກົາຫຼີໃຕ້ ສັນຍາ ຈະປົວແປງ ຄວາມແຕກແຍກ ພາຍໃນ ແລະຕ່າງປະເທດ
ຜູ້ນຳເສລີນິຍົມ ຂອງພັກປະຊາທິປະໄຕແຫ່ງເກົາຫຼີ ໄດ້ກ່າວວ່າ ທ່ານຈະນຳພາ ປະເທດໃຫ້ເປັນແບບຢ່າງ ເພື່ອ​ໃຫ້ການສໍ້ລາດບັງຫຼວງ ຂອງລັດຖະບານ ສິ້ນສຸດລົງ.
ທ່ານ Moon Jae-in ໄດ້ສາບານໂຕເຂົ້າຮັບຕຳແໜ່ງປະທານາທິບໍດີແຫ່ງ ເກົາຫຼີໃຕ້ ພຽງໜຶ່ງວັນຫຼັງຈາກໄດ້ຊະນະໃນການເລືອກຕັ້ງປະທາ ນາທິບໍດີ ດ້ວຍຄະແນນ ທີ່ລື່ນກັນຫຼາຍທີ່ສຸດ ໃນປະຫວັດສາດຂອງປະເທດ ການເລືອກຕັ້ງກ່ອນກຳນົດໄດ້ມີຂຶ້ນ ຍ້ອນການຟ້ອງຮ້ອງອະດີດປະທານາທິບໍດີ ທ່ານ ນາງ ປາກ ກຶນ ເຮ ທີ່ຖືກກ່າວຫາວ່າທ່ານນາງມີສ່ວນຮ່ວມໃນການສໍ້ລາດບັງຫຼວງທີ່ເປັນຂ່າວນອງນັນ ເຊິ່ງບັນດາກຸ່ມບໍລິສັດເອກະຊົນໄດ້ຈ່າຍເງິນຫຼາຍກວ່າ 69 ລ້ານໂດ ລາໃຫ້ກັບມູນນິທິທີ່ໜ້າສົງໄສ, ຄວບຄຸມໂດຍເພື່ອນທີ່ໃກ້ຊິດຂອງທ່ານນາງ ແລະ ພັກ ພວກ ເພື່ອແລກປ່ຽນກັບການຊ່ວຍເຫຼືອຂອງລັດຖະບານ ໃນການກ່າວຄຳປາໄສເຂົ້າຮັບຕຳແໜ່ງຂອງທ່ານຢູ່ສະພາແຫ່ງຊາດໃນວັນພຸດມື້ນີ້, ຜູ້ ນຳເສລີນິຍົມຂອງພັກປະຊາທິປະໄຕແຫ່ງ ເກົາຫຼີ ໄດ້ກ່າວວ່າ ທ່ານຈະນຳພາປະເທດ ໃຫ້ເປັນແບບຢ່າງ ເພື່ອໃຫ້ການສໍ້ລາດບັງຫຼວງຂອງລັດຖະບານສິ້ນສຸດລົງ ປະທານາທິບໍດີ Moon ໄດ້ກ່າວວ່າ ຍ້ອນວ່າລັດຖະບານຮັກສາການ ທີ່ບໍ່ໄດ້ຮັບເລືອກຕັ້ງ ຖືກມອບໝາຍໃຫ້ປະຕິບັດໜ້າທີ່ ໃນລະຫວ່າງທີ່ມີການຟ້ອງຮ້ອງອະດີດປະທານາທິບໍດີຢູ່ນັ້ນ, ທ່ານ Moon ຈຶ່ງໄດ້ເຂົ້າ ຮັບຕຳແໜ່ງ ແບບບໍ່ມີພິທີທີ່ໃຫຍ່ໂຕຫຍັງເລີຍ ບໍ່ເທົ່າໃດຊົ່ວໂມງຫລັງຈາກໄດ້ມີການປະກາດຜົນການເລືອກຕັ້ງຢ່າງເປັນທາງການ ກ່ຽວກັບບັນຫາພາຍໃນປະເທດນັ້ນ, ທ່ານ Moon ໄດ້ກ່າວວ່າ ທ່ານຈະເລີ່ມການປະຕິ ຮູບດ້ານການເມືອງ ເພື່ອຈັດຄວາມສົມດຸນໃຫ້ຢູ່ໃນອຳນາດຂອງປະທານາທິບໍດີ ແລະ ປາບປາມການກະທຳທີ່ຜິດກົດໝາຍຂອງບໍລິສັດ ທ່ານຍັງໄດ້ສັນຍາທີ່ຈະຂະຫຍາຍ ການໃຊ້ຈ່າຍຂອງລັດຖະບານໃນດ້ານການສຶກສາ ແລະ ການສ້າງວຽກງານ, ແຕ່ໃນ ຂະນະດຽວກັນ ກໍຈະເພີ່ມການເກັບພາສີຄົນທີ່ຮັ່ງມີ ທ່ານ Moon ໄດ້ຮັບຄະແນນສຽງ 13 ລ້ານ 4 ແສນຄະແນນ, ເຊິ່ງປະກອບເປັນ 41 ເປີເຊັນຂອງຜູ້ມີສິດອອກສຽງເລືອກຕັ້ງທັງໝົດ, ອີງຕາມຄຳຖະແຫຼງ ຂອງຄະນະກຳມະ ທິການການເລືອກຕັ້ງແຫ່ງຊາດ ມີຜູ້ໄປປ່ອນບັດລົງຄະແນນສຽງ ລວມທັງໝົດມີ 32 ລ້ານຄົນ, ເຮັດໃຫ້ ການເລືອກຕັ້ງໃນຄັ້ງນີ້ ເປັນການເລືອກຕັ້ງທີ່ມີຄົນໄປລົງຄະແນນ ສຽງກັນຫຼາຍທີ່ສຸດໃນຮອບ 20 ປີ